## PROTOKOLI OSNOVNE ŠKOLE DONJI KRALJEVEC

## DOK TRAJE PROGLAŠENA EPIDEMIJA COVID-19 VIRUSA

U Donjem Kraljevcu 31.8.2021.

Protokoli su izrađeni temeljem Uputa za sprječavanje i suzbijanje epidemije bolesti Covid-19 vezano uz rad predškolskih ustanova, osnovnih i srednjih škola u školskoj godini 2021./22. pripremljenih od strane HZJZ i MZO 26.8.2021.

### PROTOKOL ULASKA U ŠKOLU

U školu ne smije dolaziti osoba koja:

- ima simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje)

- ima izrečenu mjeru samoizolacije

- imaju saznanja da je zaraženo koronavirusom.

U školi je potrebno je poticati fizički razmak, kao i pojačanu osobnu higijenu učenika.

#### DJELATNICI ŠKOLE

Svim djelatnicima škole, a radi vlastite sigurnosti, preporučuje se cijepljenje.

S povišenom tjelesnom temperaturom, respiratornim simptomima i drugim simptomima zarazne bolesti nije dopušteno raditi, brinuti se o djeci niti dolaziti u prostor poslodavca, odnosno ustanove, što je i inače nužno u radu ovakvih ustanova. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta.

U školu se ulazi s maskom. Maske su obavezne:
- prilikom komunikacije djelatnika u zbornici i drugom odgovarajućem prostoru licem u lice

* za učitelje i nastavnike koji provode nastavu u kući učenika
* za pomoćnike u nastavi,
* učiteljima predmetne nastave, stručnim suradnicima kada dolazi do miješanja učenika različitih razrednih odjela (osim na sportskim aktivnostima),
* učiteljima ostalih predmeta u razrednoj nastavi
* učiteljima i svim drugim djelatnicima škole prilikom prolaska hodnikom i sl.,
* učiteljima te stručnim suradnicima i drugim djelatnicima škole u vrijeme kontakata s odraslim osobama

#### UČENICI

 – učenici predmetne nastave kroz školu prolaze u maskama koje skidaju nakon ulaska u učionicu

- izbjegava se zadržavanje i grupiranje na ulasku u školu, prilikom prolaska kroz hodnike te kod korištenja sanitarnih prostorija, učenici pri dolasku u školu moraju poštivati razmak od 1.5 m

* za ulazak u školu koriste se 3 ulaza – učenici 1.,2. i 5. razreda koriste glavni ulaz u stari dio škole, učenici 3. 4. i 6. razreda ulaz na kraju spojnog hodnika, a učenici 7. i 8. razreda ulaz za sportsku dvoranu. Nakon ulaza u školu, a prije ulaska u učionicu učenici RN obavezno peru ruke, a učenici PN dezinficiraju ruke.
* Kao garderobu za ostavljanje cipela i sl. učenici koriste sljedeće prostore:
* 1., 2. i 5. razred – spojni hodnik
* 3., 4. i 6. razred – police u hodniku ispred svlačionica
* 7. i 8. razred – svlačionice

Dežurni učitelji brinu o poštivanju razmaka kod ulaska u školu. Učenici mogu ulaziti u školu od 7,40 do 8,00.

Učenici se ne smiju dugo zadržavati u hodnicima već su obvezni odmah ući u svoj razred.

#### KORIŠTENJE SANITARIJA – 8., 7. i 6. razred – po svlačionicama

1., 2. 3. 4. i 5. razred – sanitarni čvor u starijoj zgradi pri čemu ne smije doći do gužve ispred wc-a.

1. ***PROTOKOL BLAGOVANJA UŽINE***

PN jede u vrijeme od 9,35– 9,45.

Dodatni obrok predmetna nastava dobiva nakon 5.sata također u hodniku.

RN jede u vrijeme od 9,50 – 10,05

Učenici trebaju u hodnik doći opranih ruku, u pratnji učitelja.

Učenici ne mogu ulaziti u prostor za blagovanje prije navedenog vremena jer se prostor mora dezinficirati i pripremiti obroci.

Učenici zauzimaju mjesto za stolom podijeljeni po razredima tako da održavaju čim veći mogući razmak. Pribor se ne smije dijeliti. Nakon užine učenici se vraćaju u svoj razred.

O disciplini za vrijeme užine brinu dežurni učitelji.

Za dodatni obrok za razrednu nastavu razrednici trebaju kuharici dostaviti dan i broj obroka najkasnije u ponedjeljak za cijeli tjedan.

UŽINA ZA UČITELJE - bit će pripremljena u zbornici.

### 3. PROTOKOL PONAŠANJA U ŠKOLI ZA UČENIKE I UČITELJE

**Red i disciplinu među učenicima u školi u zajedničkim prostorima (hodnik, sanitarije, prostor za blagovanje i sl.) nadziru dežurni učitelji.**

**RAZREDNA NASTAVA**

- nastavni sat traje 45 minuta

- prije užine učitelj koji završava 2. sat vodi učenike na pranje ruku

- učenici mogu sa sobom imati vlastitu bočicu s vodom

- u WC-u ne smije istovremeno biti više od 2 učenika/ce

- obavezno prozori moraju biti „na kip“

- prilikom prolaska po hodniku ne dodirivati nepotrebno kvake, rukohvate

- pranje ruku nakon kihanja, kašljanja i sl.

- nastava informatike odvijat će se po potrebi i prema dogovoru s učiteljicom u razredu i u informatičkoj učionici

- za dezinfekciju nastavnih pomagala zadužen je učitelj koji isto koristi (posebice informatička učionica)

**PREDMETNA NASTAVA**

- nastavni sat traje 45 minuta

- prije užine učitelj koji završava 2. sat vodi učenike na pranje ruku

- u WC-u ne smije istovremeno biti više od 2 učenika/ce

- obavezno prozori moraju biti „na kip“

- prilikom prolaska po hodniku ne dodirivati nepotrebno kvake, rukohvate

- pranje ruku nakon kihanja, kašljanja i sl.

- nastava informatike , kemije, biologije, prirode i fizike može se odvijati u specijaliziranim učionicama. Između ulazaka u specijaliziranu učionicu različitih razrednih odjeljenja, predmetni učitelj treba dezinficirati učeničke stolove, kvake i korišten pribor.

- za dezinfekciju nastavnih pomagala zadužen je učitelj koji isto koristi (posebice informatička učionica)

- u učionicama u kojima nema tekuće vode se nalaze dezinficijensi za ruke koje učenici koriste prema potrebi

### 3. PROTOKOL DOLASKA DRUGIH OSOBA

- ukoliko neovlaštena osoba dolazi u školu mora pozvoniti na zvono na ulazu u školu

- spremačica otvara vrata

- osobe koje nisu učenici ili zaposlenici škole ulaze sa zaštitnom maskom nakon što su dezinficirali ruke

- spremačica ih upisuje na evidencijsku listu sa svim potrebnim podacima (ime i prezime, izmjerena temperatura beskontaktnim toplomjerom, broj telefona i napomena kome osoba ide)

- roba se dostavlja na ulazu u školu gdje ju preuzima ili spremačica, ili domar ili kuharica

### 4. PROTOKOL IZLASKA IZ ŠKOLE

- učenici iz škole izlaze na način i na ulaze na koje su ušli u školu

- učenici prije izlaska na hodnik stavljaju zaštitne maske

- učitelj koji ima posljednji sat u razrednom odjelu ispraća učenike iz škole

- pri izlasku iz škole potrebno je paziti da ne dolazi do kontakata između učenika iz različitih razreda

### 5. PROTOKOL PREUZIMANJA UDŽBENIKA

- udžbenike preuzimaju učenici prvog radnog dana

- roditelji kod kuće provjeravaju preuzete udžbenike te potpisuju Izjavu o primljenim udžbenicima te Suglasnost za dodatni obrazovni materijal

- učenik potpisanu izjavu donosi razredniku na sljedeći sat razrednika

- razrednik potpisane Izjave predaje u tajništvo

### 6. PROTOKOL U SLUČAJU SUMNJE NA ZARAŽENOST VIRUSOM COVID-19 U ŠKOLI

- ako učenik razvije simptome zaraženosti virusom COVID-19 tijekom boravka u ustanovi, učitelj odmah obavještava roditelje koji su dužni, u najkraćem mogućem roku, doći po dijete

- odmah po utvrđivanju simptoma učenik stavlja zaštitnu masku, a učitelj prati učenika do prostorije za izolaciju učenika

- prostorija za izolaciju je prostorija spremačica u novom dijelu zgrade

- Učitelj ili djelatnik škole koji prati učenika do prostorije za izolaciju ili je s njime u prostoriji za izolaciju mora imati zaštitnu masku, vizir, jednokratne rukavice i jednokratnu pregaču

- po odlasku učenika prostorija se dezinficira

- ravnateljica javlja nadležnom epidemiologu svako grupiranje osoba sa sumnjom na zaraženost virusom COVID-19 i svaku pojedinačnu infekciju koju roditelj ili djelatnik moraju najhitnije javiti ravnateljici

- kod pojedinačnog slučaja pojave simptoma koji mogu upućivati na zarazu virusom COVID-19, razredni odjel u pravilu nastavlja dalje s radom po modelu A, dok se kod prijavljenog grupiranja osoba sa znakovima bolesti postupa sukladno mišljenju epidemiologa

Za sve ostale postupke koji nisu upisani u ovaj protokol poštuju se Upute za sprječavanje i suzbijanje epidemije bolesti Covid-19 vezano uz rad predškolskih ustanova, osnovnih i srednjih škola u školskoj godini 2021./22. pripremljenih od strane HZJZ i MZO 26.8.2021.